text: Video: Kirker skrotter gudstjeneste
  09 juni 2014 kl. 11.26
  29 kirker i Kolding holdt i dag ikke pinsegudstjeneste som sædvanlig. Kirkerne var lukkede ? men præster og menighed var i stedet rykket til skrotpladsen på Kolding Havn.
  
  Kirkens glade budskab kan fortælles på mange måder. Det mest normale er inde i kirken, men 29 kirker i Kolding Provsti havde i dag valgt at tage ud af kirken.
  På skrotpladsen på Kolding Havn fik menigheden, på cirka 450 mennesker, blandt andet stomp-musik og en helt speciel mulighed, for at minde sig selv om sin egen dåb.
  Nogle af kirkernes dåbsfade var nemlig taget med på skrotpladsen. Dåbsfadene var i dagens anledning monteret på skrot, så dagens skrotgængere, som en tegnhandling, kunne dyppe en finger i en døbefond og mindes sin egen dåb.
  